Bu bilan Qo‘shma Shtatlar Ukraina – Rossiya urushida bevosita ishtirok etish ehtimolini pasaytirishga urinmoqda. Foto: Stephen Kalin AQSh Ukraina mojarosida bevosita ishtirok etish ehtimolini kamaytirish va Rossiyaga raketa hujumini imkonsiz qilish uchun Ukrainaga yetkazilgan HIMARS raketa tizimlarining dasturiy ta’minotini yashirincha o‘zgartirgan. «Yuqori mansabdor shaxs so‘zlariga ko‘ra, Qo‘shma Shtatlar Ukrainaga berilgan HIMARS tizimlarini Rossiyaga uzoq masofali raketalarni uchirishda qo‘llamaslik uchun yashirincha o‘zgartirgan», — deyiladi The Wall Street Journal (WSJ) xabarida. Ma’lumotlarga ko‘ra, raketa tizimlari uzoq masofali raketalarni, shu jumladan, Rossiya hududlariga yetib borishga qodir ATACMS raketalarini uchirish imkoniyatidan mahrum qilingan. Bu o‘zgarish Ukrainaga hatto boshqa manbalar orqali olingan uzoq masofali raketalardan HIMARS tizimlarida foydalanish imkonini bermaydi.